b'\n_START_ARTICLE_\nFlags of the World\n_START_SECTION_\nSpletna stran\n_START_PARAGRAPH_\nSpletne strani FOTW vsebujejo ve\xc4\x8d kot 41.000 strani o zastavah in ve\xc4\x8d kot 78.000 slik zastav ter vklju\xc4\x8dujejo tudi obse\xc5\xbeen in ilustriran slovar zastavoslovja._NEWLINE_Spletna stran se posodablja enkrat na teden s sve\xc5\xbeim materialom; nekatera ogledala so posodobljena mese\xc4\x8dno. Zaradi velike koli\xc4\x8dine materiala urejanje pogosto zaostaja, zaradi \xc4\x8desa deli spleti\xc5\xa1\xc4\x8da vsebujejo zastarele podatke. Obstaja tudi nekaj ogledal, ki niso bila posodobljena, tako da so arhivska.\n_START_SECTION_\nFOTW Dopisni seznam\n_START_PARAGRAPH_\nVir za gradiva na spletni strani so FOTW prispevki k po\xc5\xa1tnemu seznamu FOTW, ki ima trenutno (2009) nekaj ve\xc4\x8d kot 1000 \xc4\x8dlanov, od katerih je pribli\xc5\xbeno 100 aktivnih uporabnikov. Redakcija 21 nepla\xc4\x8danih prostovoljcev  upravlja in ureja spletne strani ter vzdr\xc5\xbeuje seznam.\n_START_SECTION_\nZastava\n_START_PARAGRAPH_\nZastava organizacije je asimetri\xc4\x8dna navpi\xc4\x8dno predeljena belo in modro, s krogom petih zvezd druga\xc4\x8dnih barv ki obkro\xc5\xbeajo obrnjeno \xc4\x8drno zvezdo. Ustvaril jo je Mark Sensen. Izbrana je bila izmed 10 kandidatov v anketi \xc4\x8dlanov po\xc5\xa1tnega seznama FOTW in sprejeta 8. marca 1996.'